|  |  |
| --- | --- |
| Numri i lëndës: | 2019:247835 |
| Datë: | 13.01.2025 |
| Numri i dokumentit: | 06703684 |

**C.nr.46/2017**

**GJYKATA THEMELORE NË PRISHTINË**, **Departamenti i Përgjithshëm**, **Divizioni Civil**,me gjyqtaren Donikë Dobruna, në çështjen juridike kontestimore të paditësit M. Sh nga P... Lagjia..., të cilin sipas autorizimit e përfaqëson Avni Maxhuni, avokat nga Prishtina, kundër të paditurës Ministria e Shëndetësisë me seli në Prishtinë, me objekt të kontesti vërtetim pronësie, jashtë seancës gjyqësore, me datë 13.01.2025, merr këtë:

**A K T V E N D I M**

1. **KONSIDEROHET** e tërhequr padia e paditësit M.SH nga P... me numër identifikues C.nr.46/2017, e parashtruar me datë 04.01.2017, kundër të paditurës Ministria e Shëndetësisë me seli në Prishtinë, lidhur me vërtetimin e pronësisë.
2. Secila palë i bartë shpenzimet e veta procedurale.

**A r s y e t i m**

Paditësi M.SH nga Prishtina, me datë 04.01.2017, pranë Gjykatës Themelore në Prishtinë, ka parashtruar padi, kundër të paditurës Ministria e Shëndetësisë me seli në Prishtinë, me objekt kontesti vërtetim pronësie.

Gjykata, në këtë çështje juridike kontestimore, ka caktuar seancën përgatitore, me datë 13.01.2025, në ora 09:00. Në këtë seancë me rastin e konstatimit të pranisë së palëve, nuk kanë qenë i pranishëm paditësi apo përfaqësuesi i tij i autorizuar, edhe pse i njëjti është ftuar në mënyrë të rregullt nga gjykata, që vërtetohet nga fletë dërgesa për dorëzim personal. Paditësi mos praninë e tij në seancë nuk e kanë arsyetuar me asgjë, as edhe deri në momentin e përpilimit të këtij aktvendimi. Po ashtu, në këtë seancë, ka munguar edhe e paditura, e cila ka qenë e ftuar në mënyrë të rregullt, kurse mungesën nuk e ka arsyetuar, fakti ky i cili vërtetohet përmes fletë dërgesës për dorëzim personal.

Meqenëse, paditësi nuk ka prezantuar në seancë, kurse mungesën nuk e ka arsyetuar, Gjykata në përputhje me nenin 409 paragrafi 1 të Ligjit Nr.03/L-006 për Procedurën Kontestimore, i cili përcakton se; “*Në qoftë se në seancën përgatitore nuk vjen pala paditëse, edhe pse është thirrur rregullisht, padia konsiderohet e tërhequr, përveç kur i padituri kërkon që seanca të mbahet*”, padinë e paditësit e konsideroi të tërhequr.

Lidhur me shpenzimet e procedurës, gjykata vendosi në përputhje me nenin 450 të LPK-së.

Nga të lartcekurat, Gjykata në kuptim të nenit 409 paragrafi 1 të Ligjit Nr. 03/L-006 për Procedurën Kontestimore, vendosi si në dispozitiv të këtij aktvendimi.

**GJYKATA THEMELORE NË PRISHTINË**

**Departamenti i Përgjithshëm**

**C.nr.46/2017, me datë 13.01.2024**

**Gjyqtarja**

Donikë Dobruna

**UDHËZIM JURIDIK:** Kundër këtij aktvendimi është e lejuar ankesa në afat prej 15 ditësh, nga dita e pranimit të tij, për Gjykatën e Apelit të Kosovës me seli në Prishtinë, nëpërmjet kësaj gjykate, në kopje të mjaftueshme.